**Υποδειγματικό Υλικό- Δειγματικά Φύλλα εργασίας - Περιγραφή εργαστηρίων & δράσεων (3-5 φύλλα)**

Το υποδειγματικό υλικό, τα φύλλα εργασίας περιλαμβάνονται στους συνδέσμους κάθε εργαστηρίου στο μέρος των δραστηριοτήτων. Τα εργαστήρια σύμφωνα με την εφαρμογή των εργαστηρίων δεξιοτήτων από τον Σεπτέμβρη 2021 για την Ε΄ τάξη προβλέπονται 1 ώρα ανά εβδομάδα, συνεπώς κάθε εργαστήριο θα έχει διάρκεια 1 ώρα. Ειδικότερα για κάθε εργαστήριο:

**Εργαστήριο 5**

Ο/Η εκπαιδευτικός με τους/τις μαθητές/τριες πηγαίνουν στο εργαστήριο υπολογιστών του σχολείου και κάθονται ανά τριμελής ομάδα σε έναν υπολογιστή. Αρχικά θα παρακολουθήσουν ένα βίντεο στην εκπαιδευτική τηλεόραση από τον Εκπαιδευτικό Οργανισμό Saferinternet4kids στη διεύθυνση <https://saferinternet4kids.gr/video/cyber-bullying/> που αναφέρεται στο διαδικτυακό εκφοβισμό για μεγάλα παιδιά του Δημοτικού. Οι τριμελείς ομάδες θα συζητήσουν και θα καταγράψουν πως καταλαβαίνουμε τη διαφορά του πειράγματος και του εκφοβισμού αφού πρώτα πλοηγηθούν στη σελίδες του Διαδικτυακού βιβλίου για μαθητές Ε΄ κ ΣΤ΄ τάξεων, Ασφάλεια στο Διαδίκτυο-εγχειρίδιο μαθητή, του Εκπαιδευτικού Οργανισμού Saferinternet4kids, στις σελίδες (31-32-33) και στη διεύθυνση <https://saferinternet4kids.gr/wp-content/uploads/2020/09/%CE%93-%CE%94-%CE%9C%CE%91%CE%98%CE%97%CE%A4%CE%95%CE%A3.pdf> . Τέλος, θα ετοιμάσουν μια αφίσα και μια παρουσίαση που θα περιλαμβάνουν τρόπους προστασίας από το διαδικτυακό εκφοβισμό και θα τα ανεβάσουν στην ιστοσελίδα του σχολείου τους. Προτείνεται ο σχεδιασμός και υλοποίηση θεατρικού δρώμενου όπου οι μαθητές/τριες θα περιγράψουν τα συναισθήματα που νιώθουν όταν τους/τις εκφοβίζουν μέσω διαδικτύου με σκοπό την ανάπτυξη της ενσυναίσθησης. Ο αναστοχασμός για κάθε εργαστήριο προβλέπει οι μαθητές/τριες να αφήνουν ένα χαρτάκι (post it), ατομικό ή ομαδικό (ανά τριμελή ομάδα) γράφοντας μια λέξη πως αντιπροσωπεύει τη γνώμη τους για το εργαστήριο και τι έμαθαν από αυτό.