**Υποδειγματικό Υλικό- Δειγματικά Φύλλα εργασίας - Περιγραφή εργαστηρίων & δράσεων (3-5 φύλλα)**

Το υποδειγματικό υλικό, τα φύλλα εργασίας περιλαμβάνονται στους συνδέσμους κάθε εργαστηρίου στο μέρος των δραστηριοτήτων. Τα εργαστήρια σύμφωνα με την εφαρμογή των εργαστηρίων δεξιοτήτων από τον Σεπτέμβρη 2021 για την Ε΄ τάξη προβλέπονται 1 ώρα ανά εβδομάδα, συνεπώς κάθε εργαστήριο θα έχει διάρκεια 1 ώρα. Ειδικότερα για κάθε εργαστήριο:

**Εργαστήριο 3**

Ο/Η εκπαιδευτικός με τους/τις μαθητές/τριες πηγαίνουν στο εργαστήριο υπολογιστών του σχολείου και κάθονται οι τριμελείς ομάδες σε έναν υπολογιστή. Οι τριμελείς ομάδες μελετούν τον οδηγό του Ελληνικού Κέντρου Ασφαλούς διαδικτύου για μαθητές/τριες της Ε΄ Δημοτικού που αφορούν στην κριτική σκέψη και στην παραπληροφόρηση στη διεύθυνση <https://saferinternet4kids.gr/wp-content/uploads/2020/09/%CE%95-%CE%A3%CE%A4-%CE%9C%CE%91%CE%98%CE%97%CE%A4%CE%95%CE%A3-.pdf> και τις σελίδες 14-16 υλοποιώντας όλες τις δραστηριότητες συνεργατικά. Με τη βοήθεια του/της εκπαιδευτικού, οι τριμελείς ομάδες θα δούνε τα βίντεο του Ελληνικού Κέντρου Ασφαλούς Διαδικτύου για τις ψευδείς ειδήσεις στις διευθύνσεις <https://saferinternet4kids.gr/video/fake-news-2/> και <https://saferinternet4kids.gr/video/true_lies_web/> και στη συνέχεια θα συζητήσουν και θα αποφασίσουν να σχεδιάσουν ένα poster ή ένα κείμενο στο word ή μια παρουσίαση στο power point κάνοντας το δεκάλογο της αναγνώρισης ψευδών ειδήσεων. Τέλος, τα παραδοτέα κάθε ομάδας θα παρουσιαστούν στην ολομέλεια της τάξης και θα αναρτηθούν στην ιστοσελίδα του σχολείου και θα δοθούν με τη μορφή εντύπου στους/στις συμμαθητές/τριες τους και τους γονείς τους. Ο αναστοχασμός για κάθε εργαστήριο προβλέπει οι μαθητές/τριες να αφήνουν ένα χαρτάκι (post it), ατομικό ή ομαδικό (ανά τριμελή ομάδα) γράφοντας μια λέξη που αντιπροσωπεύει τη γνώμη τους για το εργαστήριο και τι έμαθαν από αυτό.