**Υποδειγματικό Υλικό - Δειγματικά Φύλλα εργασίας - Περιγραφή εργαστηρίων & δράσεων (3-5 φύλλα)**

Το υποδειγματικό υλικό, τα φύλλα εργασίας περιλαμβάνονται στους συνδέσμους κάθε εργαστηρίου στο μέρος των δραστηριοτήτων. Τα εργαστήρια σύμφωνα με την εφαρμογή των εργαστηρίων δεξιοτήτων από τον Σεπτέμβρη 2021 για την Ε΄ τάξη προβλέπονται 1 ώρα ανά εβδομάδα, συνεπώς κάθε εργαστήριο θα έχει διάρκεια 1 ώρα. Ειδικότερα για κάθε εργαστήριο:

**Εργαστήριο 2**

Ο/Η εκπαιδευτικός μαζί με τους/τις μαθητές/τριες τους πάνε στο εργαστήριο πληροφορικής όπου κάθονται ανά τρεις μαθητές/τριες σε κάθε υπολογιστή. Αρχικά οι μαθητές/τριες παρακολουθούν ένα βίντεο στη διεύθυνση της εκπαιδευτικής τηλεόρασης που προέρχεται από τον φορέα του Ελληνικού Κέντρου Ασφαλούς Διαδικτύου και αφορά τον εθισμό στο διαδίκτυο για παιδιά του Δημοτικού στη διεύθυνση <https://saferinternet4kids.gr/poioieimaste/>. Στη συνέχεια, κάθε ομάδα, αφού παρακολουθήσουν το βίντεο από το Ελληνικό Κέντρο Ασφαλούς διαδικτύου στη διεύθυνση <https://saferinternet4kids.gr/video/addiction/>, θα ετοιμάσει μια παρουσίαση με τον ορισμό της υπερβολικής ενασχόλησης και των συμπτωμάτων που την χαρακτηρίζουν. Μελετούν σε ομάδες το υλικό από το βιβλίο του Ελληνικού Κέντρου Ασφαλούς Διαδικτύου σχετικά με την υπερβολική ενασχόληση στη διεύθυνση <https://saferinternet4kids.gr/wp-content/uploads/2020/09/%CE%95-%CE%A3%CE%A4-%CE%9C%CE%91%CE%98%CE%97%CE%A4%CE%95%CE%A3-.pdf> και τις σελίδες 26-28 υλοποιώντας τις ασκήσεις προς αποτίμηση. Ο αναστοχασμός για κάθε εργαστήριο προβλέπει οι μαθητές/τριες να αφήνουν ένα χαρτάκι (post it), ατομικό ή ομαδικό (ανά τριμελή ομάδα) γράφοντας μια λέξη που αντιπροσωπεύει τη γνώμη τους για το εργαστήριο και τι έμαθαν από αυτό.