**Υποδειγματικό Υλικό - Δειγματικά Φύλλα εργασίας - Περιγραφή εργαστηρίων & δράσεων (3-5 φύλλα)**

Το υποδειγματικό υλικό, τα φύλλα εργασίας περιλαμβάνονται στους συνδέσμους κάθε εργαστηρίου στο μέρος των δραστηριοτήτων. Τα εργαστήρια σύμφωνα με την εφαρμογή των εργαστηρίων δεξιοτήτων από τον Σεπτέμβρη 2021 για την Ε΄ τάξη προβλέπονται 1 ώρα ανά εβδομάδα, συνεπώς κάθε εργαστήριο θα έχει διάρκεια 1 ώρα. Ειδικότερα για κάθε εργαστήριο:

**Εργαστήριο 6**

Ο/Η εκπαιδευτικός με τους/τις μαθητές πηγαίνουν στο εργαστήριο υπολογιστών του σχολείου και κάθονται, ανά τριμελή ομάδα, σε ένα υπολογιστή. Αρχικά παρακολουθούν το βίντεο του Εκπαιδευτικού Οργανισμού Saferinternet4kids «Προσωπικά δεδομένα και γιατί πρέπει να τα προστατεύουμε στο διαδίκτυο», στην Εκπαιδευτική Τηλεόραση στη διεύθυνση<https://saferinternet4kids.gr/video/proswpika-dedomena/>. Στη συνέχεια, ο/η εκπαιδευτικός θα δώσει στις τριμελείς ομάδες ένα φύλλο εργασίας προκειμένου να τις καθοδηγήσει να προηγηθούν στη σελίδα του Οργανισμού Πνευματικής Ιδιοκτησίας (ΟΠΙ) στη διεύθυνση <https://opi.gr/>. Οι μαθητές/τριες, ανά ομάδα, πλοηγούνται στη σελίδα με τη βοήθεια του χταποδιού «Ορφέας» και παίζουν διαδικτυακά παιχνίδια προς εμπέδωση αλλά και αποτίμηση γνώσεων στη διεύθυνση του Οργανισμού Πνευματικής Ιδιοκτησίας <https://copyrightschool.gr/pupils-elementary> αλλά και στη διεύθυνση του Saferinternet4kids <https://saferinternet4kids.gr/quiz-saferinternet4kids/quiz-social-networks/> . Οι τριμελείς ομάδες, μέσω καθοδηγούμενων φύλλων εργασίας, μελετούν το υλικό στη σελίδα της Αρχής Προστασίας Δεδομένων στη διεύθυνση <https://www.dpa.gr/el/mikroi_polites_proswpika_dedomena> . Ο αναστοχασμός για κάθε εργαστήριο προβλέπει οι μαθητές/τριες να αφήνουν ένα χαρτάκι (post it), ατομικό ή ομαδικό (ανά τριμελή ομάδα) γράφοντας μια λέξη που αντιπροσωπεύει τη γνώμη τους για το εργαστήριο και τι έμαθαν από αυτό.