**Περιγραφή βασικού θεωρητικού πλαισίου υποστήριξης του προγράμματος (έως 300 λέξεις)**

Το πρόγραμμα απευθύνεται σε μαθητές/τριες της Ε΄ τάξης του Δημοτικού, οι οποίοι/ες βάση του προγράμματος σπουδών των ΤΠΕ στο Δημοτικό έχουν αποκτήσει τις βασικές δεξιότητες χρήσης Η/Υ. Δίνεται έμφαση στην παρακολούθηση μέσω καθοδηγούμενων φύλλων εργασίας ψηφιακού υλικού από φορείς που δραστηριοποιούνται στο πεδίο, ενώ ιδιαίτερη βαρύτητα δίνεται στον συνεργατικό σχεδιασμό και στην παραγωγή υλικού ή κανόνων από τις τριμελείς ομάδες των μαθητών/τριών, το οποίο παρουσιάζεται στην ολομέλεια της τάξης, στη συνέχεια αναρτάται στην ιστοσελίδα του σχολείου και τέλος διανέμεται σε έντυπη ή ηλεκτρονική μορφή στους/στις συμμαθητές/τριές τους και τους γονείς τους για διάχυση των γνώσεων, λειτουργώντας σαν μικροί επιμορφωτές/τριες.

Επιπρόσθετα σε κάθε εργαστήριο παρέχονται εργασίες από τους φορείς με τις οποίες εμπλέκονται οι τριμελείς ομάδες προκειμένου να αποτιμήσουν τις γνώσεις που αποκτούν από τη συνεργατική μελέτη του υλικού.

Οι εκπαιδευτικοί πρέπει να εκπαιδεύσουν τους/τις μαθητές/τριες στα στάδια της εργασίας σε ομάδες, όπως τη διατύπωση όλων των απόψεων, την αποτύπωση συμφωνιών και διαφωνιών, την έρευνα για τις ορθότερες απόψεις, τα βήματα αποτύπωσης του προβλήματος, τις προτεινόμενες λύσεις, την υλοποίηση και επαλήθευση προκειμένου να έχουν ρόλο αλλά και συμβολή όλοι/ες οι μαθητές/τριες στη συνεργασία. Βασιζόμενοι/ες στην εκτεταμένη χρήση των νέων τεχνολογιών και του διαδικτύου στην εξ αποστάσεως διδασκαλία, τον καιρό της πανδημίας, κρίνεται αναγκαία η υλοποίηση παρόμοιων εργαστηρίων με σκοπό να αποκτήσουν οι μαθητές/τριες τις απαραίτητες τεχνολογικές γνώσεις και δεξιότητες έτσι ώστε να μπορούν να πλοηγηθούν με ασφάλεια στο διαδίκτυο αλλά και στην πορεία των σπουδών τους να αλλάξουν στάσεις όσον αφορά στη χρήση τους με δημιουργικό και κατάλληλο τρόπο.

.