

|  |
| --- |
| **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |
| ***Πρόγραμμα Καλλιέργειας Δεξιοτήτων***  ***Πράξη: «Επιμόρφωση των εκπαιδευτικών στις δεξιότητες μέσω εργαστηρίων» (MIS 5092064)*** |
|  |
|  |
|  |
|  |
|  |
|  |
| **ΣΤΟ ΠΛΑΙΣΙΟ ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 2014-2020» που συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο)** |
|  |
|  |

|  |  |
| --- | --- |
|  |  |
|  |  |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |  |
|  | **ΘΕΜΑΤΙΚΗ ΕΝΟΤΗΤΑ: ΖΩ ΚΑΛΥΤΕΡΑ – ΕΥ ΖΗΝ**   1. **Ψυχική και Συναισθηματική Υγεία-Πρόληψη** |
|  |  |
|  | **Τίτλος: Υπερβολική Ενασχόληση με το Διαδίκτυο** |
|  |  |
|  |  |
|  | **Ονοματεπώνυμο: Απόστολος Παρασκευάς** |
|  |  |
|  |  |
|  |  |
|  |  |

**Δομή Προγράμματος Καλλιέργειας Δεξιοτήτων**

|  |  |
| --- | --- |
| **1ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  **Ας γνωριστούμε –ποιοι/ες είμαστε και πώς μπορούμε να συνεργαστούμε σε ομάδες** | Οι μαθητές/τριες:   * να συζητούν υπό κανόνες, * να συνεργάζονται αποτελεσματικά, * να αποκτήσουν ενσυναίσθηση, * να σκέφτονται κριτικά, * να αναζητούν και να επεξεργάζονται ψηφιακά δεδομένα, * να αμφισβητούν τα στερεότυπα. |
| **Δραστηριότητες – (ενδεικτικές)** |
| 1.Οι μαθητές/τριες της τάξης κάνουν έναν κύκλο γύρω από ένα θρανίο στο οποίο επάνω υπάρχει ένα κουτί και μέσα υπάρχουν σε χαρτάκια εικόνες ίδιων αριθμών σε τριάδες. Οι μαθητές/τριες καλούνται να επιλέξουν ένα χαρτάκι με εικόνα ζώου και αυτοί που έχουν τις ίδιες εικόνες σχηματίζουν τριμελείς ομάδες.  2.Κάθε ομάδα συζητά και τα μέλη της αποφασίζουν από κοινού το όνομα της ομάδας τους και στη συνέχεια το ανακοινώνουν στην ολομέλεια της τάξης.  3.Ο/Η εκπαιδευτικός διοργανώνει και υλοποιεί ένα θεατρικό δρώμενο με τους/τις μαθητές/τριες στο οποίο παρουσιάζουν διάφορους τρόπους συνεργασίας για να ξεπεραστούν οι δυσκολίες με έμφαση στην ενσυναίσθηση.  4.Κάθε τριμελής ομάδα αποφασίζει τους κανόνες συνεργασίας, αλλά και τους ρόλους που θα έχει ο/η καθένας/καθεμιά όταν ξεκινήσουν να δουλεύουν στο εργαστήριο υπολογιστών, καθώς και την κυκλική εναλλαγή των ρόλων στην πορεία της συνεργασίας.  5.Θα καταγράψουν σε ένα κομμάτι χαρτί τις προσδοκίες τους από τα εργαστήρια.  6.Θα γίνει μια πρώτη επαφή με το αντικείμενο του προγράμματος.  7.Εναλλακτικά μπορούν να αλλάζουν οι τριμελείς ομάδες ανά εργαστήριο.  8. Αναστοχασμός |

|  |  |
| --- | --- |
| **2ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  **Τι είναι η υπερβολική ενασχόληση με το διαδίκτυο** | Οι μαθητές/τριες:   * να διερευνούν μέσω καθοδηγούμενων φύλλων εργασίας πηγές αλλά και υλικό που αφορά στον κατάλληλο χρόνο χρήσης του διαδικτύου, * να ορίζουν την υπερβολική ενασχόληση στο διαδίκτυο, * να μελετούν και να καταγράφουν τα πρώτα συμπτώματα υπερβολικής χρήσης του διαδικτύου, * να εντοπίζουν τους φορείς στους οποίους μπορούν να αναζητήσουν βοήθεια σε περίπτωση που οι ίδιοι/ες είναι εθισμένοι/ες στην αλόγιστη χρήση του διαδικτύου. |
| **Δραστηριότητες – (ενδεικτικές)** |
| Ο/Η εκπαιδευτικός μαζί με τους/τις μαθητές/τριες τους πάνε στο εργαστήριο πληροφορικής όπου κάθονται ανά τρεις μαθητές/τριες σε κάθε υπολογιστή.   1. Αρχικά οι μαθητές/τριες παρακολουθούν ένα βίντεο στη διεύθυνση της εκπαιδευτικής τηλεόρασης από τον φορέα του Ελληνικού Κέντρου Ασφαλούς Διαδικτύου που αφορά στον εθισμό στο διαδίκτυο για παιδιά του Δημοτικού στη διεύθυνση <https://saferinternet4kids.gr/poioieimaste/> 2. Στη συνέχεια, ανά ομάδες, αφού παρακολουθήσουν το βίντεο από το Ελληνικό Κέντρο Ασφαλούς διαδικτύου στη διεύθυνση <https://saferinternet4kids.gr/video/addiction/> θα ετοιμάσει κάθε τριμελής ομάδα μια παρουσίαση με τον ορισμό της υπερβολικής ενασχόλησης και των συμπτωμάτων που την χαρακτηρίζουν. 3. Μελετούν σε ομάδες το υλικό από το βιβλίο του Ελληνικού Κέντρου Ασφαλούς Διαδικτύου σχετικά με την υπερβολική ενασχόληση στη διεύθυνση   <https://saferinternet4kids.gr/wp-content/uploads/2020/09/%CE%95-%CE%A3%CE%A4-%CE%9C%CE%91%CE%98%CE%97%CE%A4%CE%95%CE%A3-.pdf>  και τις σελίδες 26-27-28 υλοποιώντας τις ασκήσεις προς αποτίμηση.  Αναστοχασμός |

|  |  |
| --- | --- |
| **3ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  **Κριτική σκέψη και παραπληροφόρηση** | Οι μαθητές/τριες:   * να αναγνωρίζουν τις αξιόπιστες διαδικτυακές πηγές για την πληροφόρησή τους ή για την υλοποίηση εργασιών, * να χρησιμοποιούν κριτήρια για την κρίση των πληροφοριών του διαδικτύου, * να ξεχωρίζουν τις ψευδείς ειδήσεις στο διαδίκτυο, να μπορούν να φιλτράρουν μέσω κριτικής σκέψης όσα διαβάζουν στο διαδίκτυο, * να σχεδιάσουν ένα παραδοτέο με τη μορφή poster ή ψηφιακού κειμένου ή παρουσίασης με τον δεκάλογο της αναγνώρισης ψευδών αναρτήσεων στο διαδίκτυο. |
| **Δραστηριότητες – (ενδεικτικές)** |
| Ο/Η εκπαιδευτικός με τους/τις μαθητές/τριες πηγαίνουν στο εργαστήριο υπολογιστών του σχολείου και κάθε τριμελής ομάδα χρησιμοποιεί έναν υπολογιστή.  Κάθε τριμελής ομάδα μελετά τον οδηγό του Ελληνικού Κέντρου Ασφαλούς διαδικτύου για μαθητές Ε΄ κ ΣΤ΄ Δημοτικού για την κριτική σκέψη και παραπληροφόρηση στη διεύθυνση <https://saferinternet4kids.gr/wp-content/uploads/2020/09/%CE%95-%CE%A3%CE%A4-%CE%9C%CE%91%CE%98%CE%97%CE%A4%CE%95%CE%A3-.pdf> και τις σελίδες 14-16 υλοποιώντας όλες τις δραστηριότητες συνεργατικά.   1. Με τη βοήθεια του/της εκπαιδευτικού, οι τριμελείς ομάδες θα δουν τα βίντεο (παρότι είναι για λίγο μεγαλύτερες ηλικίες) του Ελληνικού Κέντρου Ασφαλούς Διαδικτύου για τις ψευδείς ειδήσεις στις διευθύνσεις <https://saferinternet4kids.gr/video/fake-news-2/> και <https://saferinternet4kids.gr/video/true_lies_web/> θα συζητήσουν και θα αποφασίσουν να σχεδιάσουν ένα poster ή ένα κείμενο στο word ή μια παρουσίαση στο power point κάνοντας τον δεκάλογο της αναγνώρισης ψευδών ειδήσεων. 2. Τέλος τα παραδοτέα κάθε ομάδας θα παρουσιαστούν στην ολομέλεια της τάξης και θα αναρτηθούν στην ιστοσελίδα του σχολείου, ενώ θα δοθούν με τη μορφή εντύπου στους/στις συμμαθητές/τριές τους και τους γονείς τους. 3. Αναστοχασμός |

|  |  |
| --- | --- |
| **4ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  **Διαδικτυακό παιχνίδι-Κίνδυνοι-Τρόποι προστασίας** | Οι μαθητές/τριες:   * να εντοπίζουν τους κινδύνους που μπορεί να προκύψουν κατά τη διάρκεια του διαδικτυακού παιχνιδιού, * να διερευνούν τους τρόπους προστασίας, αλλά και αναζήτησης βοήθειας σε περίπτωση παρενόχλησης μέσω διαδικτυακών παιχνιδιών. |
| **Δραστηριότητες – (ενδεικτικές)** |
| Ο/Η εκπαιδευτικός με τους/τις μαθητές/τριες πηγαίνουν στο εργαστήριο υπολογιστών του σχολείου και κάθε τριμελής ομάδα χρησιμοποιεί έναν υπολογιστή.  Θα μελετήσουν, ανά ομάδα, τον οδηγό του Ελληνικού Κέντρου Ασφαλούς διαδικτύου για μαθητές Ε΄ κ ΣΤ΄ Δημοτικού για τα διαδικτυακά παιχνίδια στη διεύθυνση <https://saferinternet4kids.gr/wp-content/uploads/2020/09/%CE%95-%CE%A3%CE%A4-%CE%9C%CE%91%CE%98%CE%97%CE%A4%CE%95%CE%A3-.pdf> και θα υλοποιήσουν όποιες δράσεις περιλαμβάνονται στις σελίδες 29-30.   1. Ο/Η εκπαιδευτικός με τις τριμελείς ομάδες συζητούν τον οδηγό του Ελληνικού Κέντρου Ασφαλούς Διαδικτύου στη διεύθυνση <https://saferinternet4kids.gr/wp-content/uploads/2020/09/%CE%95-%CE%A3%CE%A4-%CE%9C%CE%91%CE%98%CE%97%CE%A4%CE%95%CE%A3-.pdf> που περιγράφει τα ασφαλή βήματα για on-line παιχνίδια. 2. Στη συνέχεια ετοιμάζουν τον δικό τους δεκάλογο για ασφαλή χρήση παιχνιδιών, τον αναρτούν στη σχολική ιστοσελίδα και την μοιράζουν στους/στις συμμαθητές/τριες του σχολείου τους.   Αναστοχασμός. |

|  |  |
| --- | --- |
| **5ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  **Διαδικτυακός εκφοβισμός-Ορισμός και τρόποι προστασίας** | Οι μαθητές/τριες:   * να αποσαφηνίζουν την έννοια του διαδικτυακού εκφοβισμού και να αναγνωρίσουν τους τρόπους εμφάνισής του, * να αναπτύσσουν δεξιότητες πρόληψης, * να διερευνούν και να εντοπίζουν τις διαφορές ανάμεσα στις έννοιες του «εκφοβισμού» και του «πειράγματος», * να κατανοούν τα συναισθήματα των άλλων που υπόκεινται σε διαδικτυακό εκφοβισμό. |
| **Δραστηριότητες – (ενδεικτικές)** |
| Ο/Η εκπαιδευτικός με τους/τις μαθητές/τριες πηγαίνουν στο εργαστήριο υπολογιστών του σχολείου και κάθε τριμελής ομάδα χρησιμοποιεί έναν υπολογιστή.  Αρχικά θα παρακολουθήσουν ένα βίντεο στην εκπαιδευτική τηλεόραση από τον Εκπαιδευτικό Οργανισμό Saferinternet4kids στη διεύθυνση  <https://saferinternet4kids.gr/video/cyber-bullying/>  που αναφέρεται στον διαδικτυακό εκφοβισμό για μεγάλα παιδιά του Δημοτικού.   1. Οι τριμελείς ομάδες θα συζητήσουν και θα καταγράψουν πώς καταλαβαίνουμε τη διαφορά του πειράγματος και του εκφοβισμού, αφού πρώτα πλοηγηθούν στις αντίστοιχες σελίδες του διαδικτυακού βιβλίου για μαθητές Ε΄ και ΣΤ΄ τάξεων, Ασφάλεια στο Διαδίκτυο-εγχειρίδιο μαθητή, του Εκπαιδευτικού Οργανισμού Saferinternet4kids, στις σελίδες (31-32-33) και στη διεύθυνση <https://saferinternet4kids.gr/wp-content/uploads/2020/09/%CE%93-%CE%94-%CE%9C%CE%91%CE%98%CE%97%CE%A4%CE%95%CE%A3.pdf> . 2. Τέλος, θα ετοιμάσουν μια αφίσα και μια παρουσίαση που θα αναφέρεται σε τρόπους προστασίας από τον διαδικτυακό εκφοβισμό και θα την ανεβάσουν στην ιστοσελίδα του σχολείου τους. 3. Προτείνεται ο σχεδιασμός και η υλοποίηση θεατρικού δρώμενου όπου οι μαθητές/τριες θα περιγράψουν τα συναισθήματα που νιώθουν όταν τους/τις εκφοβίζουν μέσω διαδικτύου, με σκοπό την ευαισθητοποίηση και την ανάπτυξη της ενσυναίσθησης στα παιδιά.   Αναστοχασμός. |

|  |  |
| --- | --- |
| **6ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  **Προστασία προσωπικών δεδομένων στο διαδίκτυο-Πνευματικά δικαιώματα.** | Οι μαθητές/τριες:   * να αποκτήσουν γνώσεις ή/και να διευρύνουν τις γνώσεις τους για τα προσωπικά δεδομένα στο διαδίκτυο, * να συνειδητοποιήσουν την αναγκαιότητα της προστασίας τους, * να διερευνούν τις αρχές των πνευματικών δικαιωμάτων που διέπουν το ψηφιακό υλικό που είναι αναρτημένο στο διαδίκτυο (φωτογραφίες, βίντεο, μουσική). |
| **Δραστηριότητες – (ενδεικτικές)** |
| Ο/Η εκπαιδευτικός με τους/τις μαθητές/τριες πηγαίνουν στο εργαστήριο υπολογιστών του σχολείου και κάθε τριμελής ομάδα χρησιμοποιεί έναν υπολογιστή.   1. Αρχικά παρακολουθούν το βίντεο του Εκπαιδευτικού Οργανισμού Saferinternet4kids «Προσωπικά δεδομένα και γιατί πρέπει να τα προστατεύουμε στο διαδίκτυο», στην Εκπαιδευτική Τηλεόραση στη διεύθυνση <https://saferinternet4kids.gr/video/proswpika-dedomena/>. 2. Στη συνέχεια ο/η εκπαιδευτικός θα δώσει στις τριμελείς ομάδες ένα φύλλο εργασίας προκειμένου να τις καθοδηγήσει να πλοηγηθούνε στη σελίδα του Οργανισμού Πνευματικής Ιδιοκτησίας (ΟΠΙ) στη διεύθυνση <https://opi.gr/> . 3. Οι μαθητές/τριες ανά ομάδες πλοηγούνται στη σελίδα με τη βοήθεια του χταποδιού Ορφέας και παίζουν διαδικτυακά παιχνίδια προς εμπέδωση, αλλά και αποτίμηση γνώσεων στη διεύθυνση του Οργανισμού Πνευματικής Ιδιοκτησίας <https://copyrightschool.gr/pupils-elementary>.   Αντίστοιχες δραστηριότητες μπορούν να βρεθούν και στη διεύθυνση του Saferinternet4kids <https://saferinternet4kids.gr/quiz-saferinternet4kids/quiz-social-networks/>   1. Οι τριμελείς ομάδες μέσω καθοδηγούμενων φύλλων εργασίας μελετούν το υλικό στη σελίδα της Αρχής Προστασίας Δεδομένων στη διεύθυνση <https://awareness.dpa.gr/?page_id=992>. 2. Αναστοχασμός. |

|  |  |
| --- | --- |
| **7ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  **Αποτίμηση εργαστηρίων** | Οι μαθητές/τριες:   * να αποτιμήσουν την επίτευξη των στόχων κάθε εργαστηρίου, * να καταγραφούν δράσεις διάχυσης των αποτελεσμάτων στην τοπική και ευρύτερη κοινωνία. |
| **Δραστηριότητες – (ενδεικτικές)** |
| Η αποτίμηση των γνώσεων θα γίνει με φύλλα αξιολόγησης και αυτοαξιολόγησης.  Η συνεργασία των μαθητών/τριών μπορεί να αξιολογηθεί με γραπτά ερωτηματολόγια μέσω google forms και ομαδικές εστιασμένες συνεντεύξεις.  Η διάχυση των αποτελεσμάτων μπορεί να υλοποιηθεί με δια ζώσης ή εξ αποστάσεως εκδηλώσεις ανοικτές στο κοινό, ή με τη δημιουργία ενός βίντεο που θα αναρτηθεί στο Πανελλήνιο Σχολικό Δίκτυο ή στην Εκπαιδευτική Τηλεόραση. |